**Presse 1.**

**Jazz og Per Kirkeby’s Poesi**

**Trioen Tchikanné**

En klarinettist har samlet to venner fra sin musikalske fortid og sammen vil de i et tidløst tonesprog genskabe det spontane improviserede sammenspil fra jazzens rødder.

Otto Andresen på klarinet og saxofon mødes med Mauritz Tchikai på barytonhorn, cello og grædefløjte og Hans Svenné på trombone.

**En ny vinkel på jazz og poesi.**

Der vil blive improviseret over maleren Per Kirkeby’s digte fra tresserne. Dramatiske minikompositioner med elementer fra jazz, folkemusik, børnesange. Hvis man tror at man skal have en doktorgrad i tolvtonemusik for at få fornøjelse af fri jazz, kan man godt tro om igen. Det bliver både afvekslende og morsomt, måske ligefrem smukt.